Diari Oficial de la Generalitat Valenciana


Sumari del DOGV 8698, del 16-12-2019 (2019/11322)

Extracte de la Resolució de 18 de novembre de 2019, de la vicerectora d'Ocupació i Programes Formatius de la Universitat de València, per la qual es convoquen les ajudes a l'estudi per a l'alumnat guanyador de la fase local de l'Olimpíada de Geologia de la Universitat de València que tindrà lloc durant el curs acadèmic 2019-2020, i s'aproven les bases que regulen aquesta convocatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8698

Data del DOGV
:   16-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11800


Data del document
:   18-11-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 18 de novembre de 2019, de la vicerectora d'Ocupació i Programes Formatius de la Universitat de València, per la qual es convoquen les ajudes a l'estudi per a l'alumnat guanyador de la fase local de l'Olimpíada de Geologia de la Universitat de València que tindrà lloc durant el curs acadèmic 2019-2020, i s'aproven les bases que regulen aquesta convocatòria. [2019/11558]  
BDNS (identif.): 485568.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Poden participar en aquesta convocatòria els estudiants i les estudiants de batxillerat o de 4t d'ESO de centres d'ensenyament públics i privats preferentment de la província de València, que no hagen complit 19 anys abans de l'1 de juliol de 2019. Es podrà presentar un màxim de 10 estudiants per centre.  
  
Segon. Objecte  
Ajudes a l'estudi atorgades per la Universitat de València per als guanyadors de la fase local de l'Olimpíada de Geologia.  
  
Tercer. Bases reguladores  
Aquesta convocatòria, les dates en què es faran les proves, els terminis d'inscripció de l'Olimpíada i els resultats es publicaran en el tauler d'anuncis de la Universitat de València (tauler.uv.es), en la pàgina web del centre que s'encarregue de la seua organització, així com en el portal web de la Delegació per a la Incorporació a la Universitat (www.uv.es/incorporaciouv).  
  
Quarta. Quantia  
Els 4 estudiants que resulten guanyadors en la fase local de l'Olimpíada de Biologia rebran una ajuda a l'estudi, dotada amb 1.000 € cada una (l'import total de la convocatòria és de 4.000 €), que es farà efectiva, mitjançant transferència bancària en finalitzar el període de matrícula, una vegada comprovat que l'estudiant s'ha matriculat en el primer curs d'una titulació de grau d'un centre propi de la Universitat de València.  
En cas que el guanyador o guanyadora es trobe cursant 4t de l'ESO, el premi no comportarà una suma en metàl·lic, però sí el reconeixement d'haver guanyat l'olimpíada, així com el dret a representar a València en la Fase Nacional. D'altra banda, en aquest cas sí que pot tornar a presentar-se a l'olimpíada en les edicions següents com a alumne de batxillerat, i si torna a guanyar, podrà gaudir de l'ajuda en metàl·lic.  
  
Cinqué. Termini de presentació de sol·licituds  
El període d'inscripció començarà l'endemà de la publicació d'aquesta convocatòria en el DOGV i finalitzarà el 23 de gener de 2019.  
  
  
Sisé. Altres dades  
Les ajudes a l'estudi obtingudes són personals i intransferibles, i es poden fer efectives en els dos cursos següents a l'obtenció. Si l'estudiant ha guanyat les fases locals d'una o més olimpíades, successivament o simultàniament, pot fer efectiva una única ajuda a l'estudi per a una única titulació de la Universitat de València.  
  
València, 18 de novembre de 2019.- La vicerectora d'Ocupació i Programes Formatius (p. d. de la rectora, DOGV 27.06.2019): M.ª Adela Valero Aleixandre.